El Centre Històric celebra les festes aquest cap de setmana
21 novembre 2024

## El Centre Històric celebra les festes aquest cap de setmana21 novembre 2024Última actualització: 21 novembre 2024

![](../gestion/img/cf7806f8462d0f023fe080dd9779701f451e3860ce0446d3b3389637112ebf6e.jpg)  
  

La presidenta de la Junta de Districte del Centre Històric, Lydia Morant, ha informat hui que aquest cap de setmana se celebraran les festes del barri. El programa començarà a les 9 hores del 24 de novembre, amb una romeria organitzada per la Germandat de Sant Pere Apòstol. Aquesta eixirà des de la plaça Escola Pia i arribarà fins a l'ermita de Santa Anna. Una vegada s'acabe la romeria, hi haurà un esmorzar popular per als participants.

La festa continuarà amb la paella gegant organitzada per la falla Escoles Pies. Els tiquets, que costen 3,50 euros, es venen al número 6 de la plaça Jaume I fins divendres, sempre en horari de 17 a 20 hores.

A més, també es poden comprar telefonant al 616 646 040. El preu inclou un plat de paella, la beguda i les postres.

Morant ha volgut agrair la col·laboració dels integrants de la Junta de Districte del barri, així com de la Falla Escoles Pies i la Germandat de Sant Pere Apòstol per la seua implicació en les activitats programades, i ha convidat la ciutadania en general a acostar-se a gaudir de les festes del Centre Històric.

[Twittear](https://twitter.com/share)